Folketing
2011-05-24

Det er jo rart, at hr. Jesper Petersen kan stå og konkludere, hvad jeg mener, men jeg synes, der bliver gjort et rigtig, rigtig godt og fornuftigt stykke arbejde. Så kan man jo ordkløve, hvad en forhandling og hvad et møde er. Hr. Jesper Petersen var jo også inviteret til mødet den 27., hvor vi fik en meget grundig gennemgang af, hvad der bliver gjort i SKAT, og hvad det er for en undersøgelse, man har gang i lige i øjeblikket. Og jeg mener stadig væk, at den ligesom må ligge til grund for de beslutninger, vi træffer herinde, for selv om vi er dygtige herinde, er der nogle, der dygtigere end os præcis på det her punkt, og det er jo så deres viden, vi skal træffe en beslutning på grundlag af.